gl gl gl gl en en gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt en gl gl gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt gl en gl gl es gl gl gl gl gl gl gl gl gl gl gl gl gl gl gl gl gl gl gl es gl fr pt en gl eo gl gl gl gl pt
a de rosa – Como, logo existo
tascas e petiscos Alternar menú
teoría e práctica Alternar menú
lido nun libro Alternar menú
cocido de lalin Alternar menú
galicia 2021 Alternar menú
tascas e petiscos Alternar menú
o cocido Alternar menú
que é un cocido?
teoría e práctica Alternar menú
lido nun libro Alternar menú
cocido de lalin Alternar menú
Por Naddock / 26 de Agosto de 2022 26 de Agosto de 2022 / acoruña, arquitectura, galicia, restaurantes
A Pobra do Caramiñal. Tlf: 627 11 87 15. Díaz Rábago 34. Comida tradicional, mariñeira, un clásico no Barbanza que destaca polo produto e uns prezos moi razoables. P.P.P. 31€.
Estamos ante todo un clásico na Pobra. Cuarta xeración para unha boa cociña caseira acompañada de trato familiar.
O local é pequeno. Entrando polo bar hai que baixar unhas escaleiras para acceder a un comedor pequeno, quizá un chisco recargado de mesas, pero agradable; hoxe, venres de agosto, estaba ateigado; fixemos ben en reservar. Decoración clásica actualizada; os cadros nas paredes dan un inesperado toque de modernidade que axuda a definir o espazo.
A carta, mariñeira case na súa totalidade, ofrece entrantes como o polbo (16€), as xoubas (en tempada, 13€), a tortilla (12€), a empanada dos domingos (8€) ou, tamén os domingos, os callos (7€).
Entre os pratos principais destacán a pescada (galega ou romana, 15€), a raia e o bacallau á galega (15€).
Fóra do peixe, a carne asada (12€), o bisté (11€) ou os ovos con patacas (6.50€).
Servizo eficiente e amigable.
Levamos o menú practicamente decidido para probar tres das iconas da casa: as ameixas, os chopos e a raia.
As ameixas á mariñeira están moi, moi boas. Son boas e a preparación está a un nivel moi alto; paseime un pouco mollando pan nunha salsa espesiña e ben ligada que estaba deliciosa.
Os chopiños na súa tinta con patacas fritas tamén responden á sona que os precede. Como no caso das ameixas, a ración é xenerosa.
Pero, sen dúbida, o máximo protagonismo da comida recae na caldeirada de raia. A raia é dunha calidade excepcional; as patacas, cortadas en rodelas, están no punto de cocción; e, todo por riba, unha espléndida allada que dá unidade á preparación; perfectamente ligados, pero están presentes e destacan sen pelexar entre eles os catri ingredientes básicos, o aceite, o allo, o pemento e esa pinga de auga de cocer a raia.
A raia de A de Rosa é un deses platos que xustifican un desprazamento de media distancia só para saborealos.
Bebemos auga e unha botella do albariño da casa (bébese pero tampouco está para botar foguetes; todo o que se pode pedir por 9€); compartimos unha tarta xeada (para animar a dixestión que se presume traballosa) e eu tomo café; pagamos 31€ por cabeza.
Como ocorre en demasiadas ocasións, pedimos demasiado (as racións son contundentes); coas ameixas e a raia teriamos comido abondo e o prezo baixaría de xeito destacable. Aínda así, pola cantidade, calidade do produto e mestría nas elaboracións, coincidimos en que estamos ante un prezo axustado ao valor da comida.
A excursión tiña unha clara motivación arquitectónica.
Por unha banda, a visita a Corrubedo. Para achegármonos a Chiperfield, a casa, na primeira liña de mar, e o Bar do Porto, rehabilitado ultimamente polo mestre británico.
A segunda visita foi a Ribeira para coñecer a rehabilitación do espazo arredor do miradoiro da Pedra da Rá que fixo Carlos Seoane e que está a gañar todos os premios habidos e por haber de urbanismo de espazos naturais.
Con todos os respectos para David Chiperfield, e valorando moi especialmente o seu proxecto RIA, o traballo de Seoane na Pedra da Rá pareceume absolutamente engaiolante.
Estrada Díaz Rábago, 34
15948 A Pobra do Caramiñal (A Coruña)
627 11 87 15  /  981 83 24 90
• Como, logo existo • Desde 2010 • Wordpress, tema Astra • Política de privacidade